title: 2009/741/ES: Rozhodnutie Rady z  8. novembra 2005 o podpise a predbežnom vykonávaní Dohody medzi Európskym spoločenstvom a Azerbajdžanskou republikou o určitých aspektoch leteckých dopravných služieb

text:
               9.10.2009

               SK

               Úradný vestník Európskej únie

               L 265/24

         ROZHODNUTIE RADY
   z 8. novembra 2005
   o podpise a predbežnom vykonávaní Dohody medzi Európskym spoločenstvom a Azerbajdžanskou republikou o určitých aspektoch leteckých dopravných služieb
   (2009/741/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2 v spojení s článkom 300 ods. 2 prvým pododsekom prvou vetou,
   so zreteľom na návrh Komisie,
   keďže:

               (1)

               Dňa 5. júna 2003 Rada poverila Komisiu, aby začala rokovania s tretími krajinami o nahradení určitých ustanovení v existujúcich dvojstranných dohodách dohodou so Spoločenstvom.

               (2)

               Komisia prerokovala v mene Spoločenstva dohodu s Azerbajdžanskou republikou o určitých aspektoch leteckých dopravných služieb v súlade s mechanizmami a smernicami v prílohe k rozhodnutiu Rady, ktorým bola Komisia poverená začať rokovania s tretími krajinami o nahradení určitých ustanovení v existujúcich dvojstranných dohodách dohodou Spoločenstva.

               (3)

               S výhradou jej možného uzavretia k neskoršiemu dátumu by sa dohoda, ktorú Komisia prerokovala, mala podpísať a predbežne vykonávať,

         ROZHODLA TAKTO:
   Článok 1
   Týmto sa v mene Spoločenstva schvaľuje podpis Dohody medzi Európskym spoločenstvom a Azerbajdžanskou republikou o určitých aspektoch leteckých dopravných služieb s výhradou rozhodnutia Rady o uzavretí uvedenej dohody.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpis dohody v mene Spoločenstva s výhradou jej uzavretia k neskoršiemu dátumu.
   Článok 3
   Kým dohoda nenadobudne platnosť, vykonáva sa predbežne od prvého dňa prvého mesiaca, ktorý nasleduje po dni, keď si strany vzájomne oznámili ukončenie postupov potrebných na tento účel.
   Článok 4
   Týmto sa predseda Rady poveruje vydať oznámenie podľa článku 8 ods. 2 dohody.

      V Bruseli 8. novembra 2005

            Za Radu

            predseda

         G. BROWN

    ---documentbreak---

               9.10.2009

               SK

               Úradný vestník Európskej únie

               L 265/25

         DOHODA
   medzi Európskym spoločenstvom a vládou Azerbajdžanskej republiky o určitých aspektoch leteckých dopravných služieb
   EURÓPSKE SPOLOČENSTVO
   na jednej strane a
   VLÁDA AZERBAJDŽANSKEJ REPUBLIKY
   na strane druhej
   (ďalej len „zmluvné strany“),
   KONŠTATUJÚC, že medzi niektorými členskými štátmi Európskeho spoločenstva a Azerbajdžanskou republikou boli uzavreté dvojstranné dohody o leteckých dopravných službách, ktoré obsahujú ustanovenia v rozpore s právom Spoločenstva,
   KONŠTATUJÚC, že Európske spoločenstvo má výlučnú právomoc v niekoľkých aspektoch, ktoré môžu byť zahrnuté v dvojstranných dohodách o leteckých dopravných službách medzi členskými štátmi Európskeho spoločenstva a tretími krajinami,
   KONŠTATUJÚC, že podľa práva Európskeho spoločenstva leteckí dopravcovia Spoločenstva usadení v členskom štáte majú právo na nediskriminačný prístup k letovým trasám medzi členskými štátmi Európskeho spoločenstva a tretími krajinami,
   SO ZRETEĽOM na dohody medzi Európskym spoločenstvom a niektorými tretími krajinami, ktoré štátnym príslušníkom týchto tretích krajín umožňujú nadobudnúť vlastnícke práva u leteckých dopravcov, ktorí majú licenciu v súlade s právom Európskeho spoločenstva,
   UZNÁVAJÚC, že ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Azerbajdžanskou republikou, ktoré sú v rozpore s právom Európskeho spoločenstva, sa s ním musia úplne zosúladiť, aby sa vytvoril spoľahlivý právny základ pre letecké dopravné služby medzi Európskym spoločenstvom a Azerbajdžanskou republikou a zachovala kontinuita týchto leteckých dopravných služieb,
   KONŠTATUJÚC, že ustanovenia dvojstranných dohôd o leteckých dopravných službách medzi členskými štátmi Európskeho spoločenstva a Azerbajdžanskou republikou, ktoré nie sú v rozpore s právom Európskeho spoločenstva, sa nemusia zmeniť a doplniť ani nahradiť,
   KONŠTATUJÚC, že zámerom Európskeho spoločenstva v rámci týchto rokovaní nie je zvýšiť celkový objem leteckej dopravy medzi Európskym spoločenstvom a Azerbajdžanskou republikou ani ovplyvniť rovnováhu medzi leteckými dopravcami Spoločenstva a leteckými dopravcami Azerbajdžanskej republiky, ani prerokovať zmeny a doplnenia ustanovení existujúcich dvojstranných dohôd o leteckých dopravných službách, ktoré sa týkajú dopravných práv,
   SA DOHODLI TAKTO:
   Článok 1
   Všeobecné ustanovenia
   1.   Na účely tejto dohody „členské štáty“ sú členské štáty Európskeho spoločenstva.
   2.   Odkazy vo všetkých dohodách uvedených v prílohe I na štátnych príslušníkov členského štátu, ktorý je stranou takejto dohody, sa považujú za odkazy na štátnych príslušníkov členských štátov Európskeho spoločenstva.
   3.   Odkazy vo všetkých dohodách uvedených v prílohe I na leteckých dopravcov alebo letecké spoločnosti členského štátu, ktorý je stranou takejto dohody, sa považujú za odkazy na leteckých dopravcov alebo letecké spoločnosti, ktoré určí tento členský štát.
   Článok 2
   Určenie členským štátom
   1.   Ustanovenia v odsekoch 2 a 3 tohto článku nahrádzajú zodpovedajúce ustanovenia v článkoch uvedených v prílohe II písm. a) a b), ktoré sa týkajú určenia leteckého dopravcu dotknutým členským štátom, jeho oprávnení a povolení udelených Azerbajdžanskou republikou a zamietnutia, zrušenia, pozastavenia alebo obmedzenia oprávnení alebo povolení tohto leteckého dopravcu.
   2.   Po prijatí určenia leteckého dopravcu členským štátom Azerbajdžanská republika udelí príslušné oprávnenia a povolenia s minimálnym procesným oneskorením za predpokladu, že:

               i)

               letecký dopravca je podľa Zmluvy o založení Európskeho spoločenstva usadený na území určujúceho členského štátu a vlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie osvedčenia prevádzkovateľa leteckej dopravy vykonáva a udržuje účinnú regulačnú kontrolu nad leteckým dopravcom a v určení je zreteľne uvedený letecký úrad a

               iii)

               letecký dopravca je a ostane v priamom vlastníctve alebo prostredníctvom väčšinového vlastníckeho podielu členských štátov a/alebo štátnych príslušníkov členských štátov a/alebo iných štátov uvedených v prílohe III a/alebo štátnych príslušníkov týchto iných štátov a je pod sústavnou účinnou kontrolou týchto štátov a/alebo týchto štátnych príslušníkov.

         3.   Azerbajdžanská republika môže zamietnuť, zrušiť, pozastaviť alebo obmedziť oprávnenia alebo povolenia leteckého dopravcu určeného členským štátom, ak:

               i)

               letecký dopravca nie je podľa Zmluvy o založení Európskeho spoločenstva usadený na území určujúceho členského štátu ani nevlastní platnú licenciu na vykonávanie leteckej dopravy v súlade s právom Európskeho spoločenstva;

               ii)

               členský štát zodpovedný za vydanie jeho osvedčenia prevádzkovateľa leteckej dopravy nevykonáva ani neudržuje účinnú regulačnú kontrolu nad leteckým dopravcom alebo v určení nie je zreteľne uvedený letecký úrad, alebo

               iii)

               letecký dopravca nie je v priamom vlastníctve ani prostredníctvom väčšinového podielu, ani pod účinnou kontrolou členských štátov a/alebo štátnych príslušníkov členských štátov a/alebo iných štátov uvedených v prílohe III a/alebo štátnych príslušníkov týchto iných štátov.

         Pri výkone svojho práva podľa tohto odseku Azerbajdžanská republika nesmie diskriminovať leteckých dopravcov Spoločenstva na základe ich štátnej príslušnosti.
   Článok 3
   Práva súvisiace s regulačnou kontrolou
   1.   Ustanovenia v odseku 2 tohto článku dopĺňajú články uvedené v prílohe II písm. c).
   2.   V prípade, že členský štát určil leteckého dopravcu, nad ktorým vykonáva a udržiava regulačnú kontrolu iný členský štát, práva Azerbajdžanskej republiky sa podľa bezpečnostných ustanovení dohody medzi členským štátom, ktorý tohto leteckého dopravcu určil, a Azerbajdžanskou republikou vzťahujú rovnako na prijímanie, uplatňovanie alebo udržiavanie bezpečnostných noriem týmto iným členským štátom, ako aj na prevádzkové oprávnenie tohto leteckého dopravcu.
   Článok 4
   Zdaňovanie leteckých pohonných látok
   1.   Ustanovenia v odseku 2 tohto článku dopĺňajú zodpovedajúce ustanovenia v článkoch uvedených v prílohe II písm. d).
   2.   Bez ohľadu na akékoľvek iné ustanovenia, ktoré sú v rozpore s týmto ustanovením, žiadne ustanovenie dohôd uvedených v prílohe II písm. d) nebráni členskému štátu uložiť na nediskriminačnom základe dane, odvody, clá ani iné poplatky za pohonné látky dodávané na jeho územie na použitie v lietadle určeného leteckého dopravcu Azerbajdžanskej republiky, ktorý prevádzkuje lety medzi miestom na území tohto členského štátu a iným miestom na území uvedeného členského štátu alebo na území iného členského štátu.
   3.   Bez ohľadu na akékoľvek iné ustanovenia, ktoré ustanovujú inak, žiadne ustanovenie dohôd uvedených v prílohe II písm. d) nebráni Azerbajdžanskej republike uložiť na nediskriminačnom základe dane, odvody, clá ani iné poplatky za pohonné látky dodávané na jej územie na použitie v lietadle určeného leteckého dopravcu členského štátu, ktorý prevádzkuje lety medzi miestom na území Azerbajdžanskej republiky a iným miestom na jej území.
   Článok 5
   Tarify za prepravu v rámci Európskeho spoločenstva
   1.   Ustanovenia odseku 2 tohto článku dopĺňajú články uvedené v prílohe II písm. e).
   2.   Tarify účtované leteckým(-ými) dopravcom(-ami) určeným(-ými) Azerbajdžanskou republikou podľa dohody uvedenej v prílohe I, ktorá obsahuje ustanovenie uvedené v prílohe II písm. e), za celú prepravu uskutočnenú v rámci Európskeho spoločenstva podliehajú právu Európskeho spoločenstva.
   Článok 6
   Prílohy k dohode
   Prílohy k tejto dohode tvoria jej neoddeliteľnú súčasť.
   Článok 7
   Revízia alebo zmena a doplnenie
   Zmluvné strany môžu túto dohodu kedykoľvek po vzájomnej dohode revidovať alebo zmeniť a doplniť.
   Článok 8
   Nadobudnutie platnosti a predbežné vykonávanie
   1.   Táto dohoda nadobúda platnosť dňom, keď si zmluvné strany vzájomne písomne oznámia, že boli ukončené ich príslušné vnútorné postupy potrebné na to, aby dohoda nadobudla platnosť.
   2.   Bez ohľadu na odsek 1 sa strany dohodli na predbežnom vykonávaní dohody od prvého dňa mesiaca, ktorý nasleduje po dni, keď si zmluvné strany vzájomne oznámili ukončenie postupov potrebných na tento účel.
   3.   Dohody a iné dojednania medzi členskými štátmi a Azerbajdžanskou republikou, ktoré ku dňu podpísania tejto dohody ešte nenadobudli platnosť a predbežne sa nevykonávajú, sú uvedené v prílohe I písm. b). Táto dohoda sa vzťahuje na všetky takéto dohody a dojednania od ich nadobudnutia platnosti alebo predbežného vykonávania.
   Článok 9
   Ukončenie platnosti
   1.   V prípade, že sa ukončí platnosť niektorej z dohôd uvedených v prílohe I, zároveň sa skončí platnosť všetkých ustanovení tejto dohody, ktoré sa týkajú príslušnej dohody uvedenej v prílohe I.
   2.   V prípade, že sa ukončí platnosť všetkých dohôd uvedených v prílohe I, zároveň sa skončí platnosť tejto dohody.

      NA DÔKAZ TOHO podpísaní splnomocnení zástupcovia podpísali túto dohodu.
      V Štrasburgu siedmeho júla dvetisícdeväť v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a azerbajdžanskom jazyku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunitá Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За правителството на Република Азербайджан
         Por el Gobierno de la República de Azerbaiyán
         Za vládu Ázerbájdžánskou republiky
         For Republikken Aserbajdsjans regering
         Für die Regierung der Republik Aserbaidschan
         Aserbaidžaani Vabariigi valitsuse nimel
         Για την Κυβέρνηση της Δημοκρατίας του Αζερμπαϊτζάν
         For the Government of the Republic of Azerbaijan
         Pour le gouvernement de la République d'Azerbaïdjan
         Per il governo della Repubblica dell'Azerbaigian
         Azerbaidžānas Republikas valdības vārdā
         Azerbaidžano Vyriausybės Respublikos vardu
         Az Azerbajdzsáni Köztársaság Kormánya részéről
         Għall-Gvern tar-Repubblika tal-Ażerbajġan
         Voor de regering van de Republiek Azerbeidzjan
         W imieniu Rządu Republiki Azerbejdżańskiej
         Pelo Governo da República do Azerbaijão
         Pentru Guvernul Republicii Azerbaidjan
         Za vládu Azerbajdžanskej republiky
         Za vlado Azerbajdžanske republike
         Azerbaidžanin tasavallan hallituksen puolesta
         För Republiken Azerbajdzjans regering

   PRÍLOHA I

      Zoznam dohôd uvedených v článku 1 tejto dohody

               a)

               Dohody o leteckých dopravných službách medzi vládou Azerbajdžanskej republiky a členskými štátmi Európskeho spoločenstva, ktoré ku dňu podpisu tejto dohody boli uzavreté, podpísané a/alebo sa predbežne vykonávajú:

                           —

                           Dohoda o leteckých dopravných službách medzi vládou Rakúska a vládou Azerbajdžanskej republiky, podpísaná vo Viedni 4. júla 2000, ďalej v prílohe II len „dohoda medzi Azerbajdžanom a Rakúskom“,

                           —

                           Dohoda o leteckých dopravných službách medzi vládou Belgického kráľovstva a vládou Azerbajdžanskej republiky, podpísaná v Baku 13. apríla 1998, ďalej v prílohe II len „dohoda medzi Azerbajdžanom a Belgickom“,

                           —

                           Dohoda o leteckých dopravných službách medzi ich príslušnými územiami a za ich hranicami medzi vládou Bulharskej republiky a vládou Azerbajdžanskej republiky, podpísaná v Sofii 29. júna 1995, ďalej v prílohe II len „dohoda medzi Azerbajdžanom a Bulharskom“,

                           —

                           Dohoda o leteckých dopravných službách medzi vládou Dánskeho kráľovstva a vládou Azerbajdžanskej republiky, parafovaná v Kodani 27. apríla 2000, ďalej v prílohe II len „dohoda medzi Azerbajdžanom a Dánskom“.
                           Naposledy pozmenená výmenou listov z 1. marca 2004 a 17. decembra 2004,

                           —

                           Dohoda o leteckej doprave medzi vládou Spolkovej republiky Nemecko a vládou Azerbajdžanskej republiky, podpísaná v Baku 28. júla 1995, ďalej v prílohe II len „dohoda medzi Azerbajdžanom a Nemeckom“.
                           Naposledy pozmenená Protokolom, ktorým sa opravuje a dopĺňa Dohoda o leteckej doprave medzi vládou Spolkovej republiky Nemecko a vládou Azerbajdžanskej republiky z 28. júla 1995, podpísaným v Baku 29. júna 1998,

                           —

                           Dohoda o leteckých dopravných službách medzi vládou Francúzskej republiky a vládou Azerbajdžanskej republiky, podpísaná v Paríži 19. júna 1997, ďalej v prílohe II len „dohoda medzi Azerbajdžanom a Francúzskom“,

                           —

                           Dohoda o leteckých dopravných službách medzi vládou Helénskej republiky a vládou Azerbajdžanskej republiky, parafovaná 6. júna 1995 v Aténach, ďalej v prílohe II len „dohoda medzi Azerbajdžanom a Gréckom“,

                           —

                           Dohoda o leteckých dopravných službách medzi vládou Talianskej republiky a vládou Azerbajdžanskej republiky, podpísaná v Ríme 25. septembra 1997, ďalej v prílohe II len „dohoda medzi Azerbajdžanom a Talianskom“,

                           —

                           Dohoda o leteckých dopravných službách medzi vládou Azerbajdžanskej republiky a vládou Luxemburského veľkovojvodstva, parafovaná v Baku 3. júla 2001, ďalej v prílohe II len „dohoda medzi Azerbajdžanom a Luxemburskom“,

                           —

                           Dohoda o leteckých dopravných službách medzi Holandským kráľovstvom a Azerbajdžanskou republikou, podpísaná v Baku 11. júla 1996, ďalej v prílohe II len „dohoda medzi Azerbajdžanom a Holandskom“,

                           —

                           Dohoda o civilnej leteckej doprave medzi vládou Poľskej republiky a vládou Azerbajdžanskej republiky, podpísaná vo Varšave 26. augusta 1997, ďalej v prílohe II len „dohoda medzi Azerbajdžanom a Poľskom“,

                           —

                           Dohoda o leteckých dopravných službách medzi vládou Rumunska a vládou Azerbajdžanskej republiky, podpísaná v Baku 27. marca 1996, ďalej v prílohe II len „dohoda medzi Azerbajdžanom a Rumunskom“,

                           —

                           Dohoda o leteckých dopravných službách medzi vládou Slovenskej republiky a vládou Azerbajdžanskej republiky, parafovaná v Baku 27. októbra 2000, ďalej v prílohe II len „dohoda medzi Azerbajdžanom a Slovenskou republikou“,

                           —

                           Dohoda o leteckých dopravných službách medzi Španielskym kráľovstvom a Azerbajdžanskou republikou, parafovaná v Madride 18. novembra 2004, ďalej v prílohe II len „dohoda medzi Azerbajdžanom a Španielskom“,

                           —

                           Dohoda o leteckých dopravných službách medzi vládou Švédskeho kráľovstva a vládou Azerbajdžanskej republiky, parafovaná v Kodani 27. apríla 2000, ďalej v prílohe II len „dohoda medzi Azerbajdžanom a Švédskom“.
                           Naposledy pozmenená výmenou listov z 1. marca 2004 a 17. decembra 2004,

                           —

                           Dohoda o leteckých dopravných službách medzi vládou Spojeného kráľovstva Veľkej Británie a Severného Írska a vládou Azerbajdžanskej republiky, podpísaná v Londýne 23. februára 1994, ďalej v prílohe II len „dohoda medzi Azerbajdžanom a Spojeným kráľovstvom“.
                           Zmenená a doplnená výmenou nót v Baku z 20. júna a 23. decembra 1996.
                           Naposledy pozmenená memorandom o porozumení podpísaným v Baku 3. a 4. júla 2000.

               b)

               Dohody o leteckých dopravných službách a iné dojednania parafované alebo podpísané medzi Azerbajdžanskou republikou a členskými štátmi Európskeho spoločenstva, ktoré ku dňu podpisu tejto dohody ešte nenadobudli platnosť a predbežne sa nevykonávajú:

                           —

                           Dohoda o leteckej doprave medzi vládou Českej republiky a vládou Azerbajdžanskej republiky, parafovaná v Prahe 3. decembra 1998, ďalej v prílohe II len „dohoda medzi Azerbajdžanom a Českou republikou“,

                           —

                           Dohoda o leteckých dopravných službách medzi vládou Azerbajdžanskej republiky a vládou Estónskej republiky, parafovaná v Talline 8. novembra 2002, ďalej v prílohe II len „dohoda medzi Azerbajdžanom a Estónskom“,

                           —

                           Dohoda o leteckých dopravných službách medzi vládou Fínskej republiky a vládou Azerbajdžanskej republiky, parafovaná v Baku 29. septembra 2000, ďalej v prílohe II len „dohoda medzi Azerbajdžanom a Fínskom“.

         PRÍLOHA II

      Zoznam článkov v dohodách uvedených v prílohe I, na ktoré odkazujú články 2 až 5 tejto dohody

               a)

               Určenie členským štátom:

                           —

                           článok 3 ods. 5 dohody medzi Azerbajdžanom a Rakúskom,

                           —

                           článok 3 ods. 5 dohody medzi Azerbajdžanom a Bulharskom,

                           —

                           článok 3 ods. 4 dohody medzi Azerbajdžanom a Českou republikou,

                           —

                           článok 3 ods. 4 dohody medzi Azerbajdžanom a Dánskom,

                           —

                           článok 3 ods. 4 dohody medzi Azerbajdžanom a Estónskom,

                           —

                           článok 3 ods. 4 dohody medzi Azerbajdžanom a Nemeckom,

                           —

                           článok 3 ods. 4 dohody medzi Azerbajdžanom a Gréckom,

                           —

                           článok 4 ods. 3 dohody medzi Azerbajdžanom a Francúzskom,

                           —

                           článok 4 ods. 4 dohody medzi Azerbajdžanom a Talianskom,

                           —

                           článok 3 ods. 4 dohody medzi Azerbajdžanom a Luxemburskom,

                           —

                           článok 3 ods. 4 dohody medzi Azerbajdžanom a Holandskom,

                           —

                           článok 3 ods. 4 dohody medzi Azerbajdžanom a Poľskom,

                           —

                           článok 3 ods. 4 dohody medzi Azerbajdžanom a Rumunskom,

                           —

                           článok 4 ods. 4 dohody medzi Azerbajdžanom a Slovenskou republikou,

                           —

                           článok 3 ods. 4 dohody medzi Azerbajdžanom a Švédskom,

                           —

                           článok 4 ods. 4 dohody medzi Azerbajdžanom a Spojeným kráľovstvom.

               b)

               Zamietnutie, zrušenie, pozastavenie alebo obmedzenie oprávnení alebo povolení:

                           —

                           článok 4 ods. 1 písm. a) dohody medzi Azerbajdžanom a Rakúskom,

                           —

                           článok 5 ods. 1 písm. d) dohody medzi Azerbajdžanom a Belgickom,

                           —

                           článok 4 ods. 1 písm. a) dohody medzi Azerbajdžanom a Bulharskom,

                           —

                           článok 4 ods. 1 písm. b) dohody medzi Azerbajdžanom a Českou republikou,

                           —

                           článok 4 ods. 1 písm. a) dohody medzi Azerbajdžanom a Dánskom,

                           —

                           článok 4 ods. 1 písm. a) dohody medzi Azerbajdžanom a Estónskom,

                           —

                           článok 4 ods. 1 písm. b) dohody medzi Azerbajdžanom a Gréckom,

                           —

                           článok 5 ods. 1 dohody medzi Azerbajdžanom a Francúzskom,

                           —

                           článok 5 ods. 1 písm. a) dohody medzi Azerbajdžanom a Fínskom,

                           —

                           článok 5 ods. 1 písm. a) dohody medzi Azerbajdžanom a Talianskom,

                           —

                           článok 4 ods. 1 písm. a) dohody medzi Azerbajdžanom a Luxemburskom,

                           —

                           článok 4 ods. 1 písm. c) dohody medzi Azerbajdžanom a Holandskom,

                           —

                           článok 4 ods. 1 písm. a) dohody medzi Azerbajdžanom a Poľskom,

                           —

                           článok 4 ods. 1 písm. a) dohody medzi Azerbajdžanom a Rumunskom,

                           —

                           článok 5 ods. 1 písm. a) dohody medzi Azerbajdžanom a Slovenskou republikou,

                           —

                           článok 4 ods. 1 písm. a) dohody medzi Azerbajdžanom a Švédskom,

                           —

                           článok 5 ods. 1 písm. a) dohody medzi Azerbajdžanom a Spojeným kráľovstvom.

               c)

               Regulačná kontrola:

                           —

                           článok 6 dohody medzi Azerbajdžanom a Rakúskom,

                           —

                           článok 7 dohody medzi Azerbajdžanom a Belgickom,

                           —

                           článok 7 dohody medzi Azerbajdžanom a Českou republikou,

                           —

                           článok 14 dohody medzi Azerbajdžanom a Dánskom,

                           —

                           článok 15 dohody medzi Azerbajdžanom a Estónskom,

                           —

                           článok 11a dohody medzi Azerbajdžanom a Nemeckom,

                           —

                           článok 6 dohody medzi Azerbajdžanom a Gréckom,

                           —

                           článok 8 dohody medzi Azerbajdžanom a Francúzskom,

                           —

                           článok 13 dohody medzi Azerbajdžanom a Fínskom,

                           —

                           článok 10 dohody medzi Azerbajdžanom a Talianskom,

                           —

                           článok 6 dohody medzi Azerbajdžanom a Luxemburskom,

                           —

                           článok 13 dohody medzi Azerbajdžanom a Holandskom,

                           —

                           článok 10 dohody medzi Azerbajdžanom a Slovenskou republikou,

                           —

                           článok 14 dohody medzi Azerbajdžanom a Švédskom.

               d)

               Zdanenie leteckých pohonných látok:

                           —

                           článok 7 dohody medzi Azerbajdžanom a Rakúskom,

                           —

                           článok 10 dohody medzi Azerbajdžanom a Belgickom,

                           —

                           článok 7 dohody medzi Azerbajdžanom a Bulharskom,

                           —

                           článok 8 dohody medzi Azerbajdžanom a Českou republikou,

                           —

                           článok 6 dohody medzi Azerbajdžanom a Dánskom,

                           —

                           článok 7 dohody medzi Azerbajdžanom a Estónskom,

                           —

                           článok 6 dohody medzi Azerbajdžanom a Nemeckom,

                           —

                           článok 9 dohody medzi Azerbajdžanom a Gréckom,

                           —

                           článok 11 dohody medzi Azerbajdžanom a Francúzskom,

                           —

                           článok 6 dohody medzi Azerbajdžanom a Fínskom,

                           —

                           článok 6 dohody medzi Azerbajdžanom a Talianskom,

                           —

                           článok 8 dohody medzi Azerbajdžanom a Luxemburskom,

                           —

                           článok 9 dohody medzi Azerbajdžanom a Holandskom,

                           —

                           článok 6 dohody medzi Azerbajdžanom a Poľskom,

                           —

                           článok 9 dohody medzi Azerbajdžanom a Rumunskom,

                           —

                           článok 5 dohody medzi Azerbajdžanom a Španielskom,

                           —

                           článok 9 dohody medzi Azerbajdžanom a Slovenskou republikou,

                           —

                           článok 6 dohody medzi Azerbajdžanom a Švédskom,

                           —

                           článok 8 dohody medzi Azerbajdžanom a Spojeným kráľovstvom.

               e)

               Tarify za prepravu v rámci Európskeho spoločenstva:

                           —

                           článok 11 dohody medzi Azerbajdžanom a Rakúskom,

                           —

                           článok 13 dohody medzi Azerbajdžanom a Belgickom,

                           —

                           článok 9 dohody medzi Azerbajdžanom a Bulharskom,

                           —

                           článok 12 dohody medzi Azerbajdžanom a Českou republikou,

                           —

                           článok 10 dohody medzi Azerbajdžanom a Dánskom,

                           —

                           článok 13 dohody medzi Azerbajdžanom a Estónskom,

                           —

                           článok 10 dohody medzi Azerbajdžanom a Nemeckom,

                           —

                           článok 12 dohody medzi Azerbajdžanom a Gréckom,

                           —

                           článok 17 dohody medzi Azerbajdžanom a Francúzskom,

                           —

                           článok 10 dohody medzi Azerbajdžanom a Fínskom,

                           —

                           článok 8 dohody medzi Azerbajdžanom a Talianskom,

                           —

                           článok 10 dohody medzi Azerbajdžanom a Luxemburskom,

                           —

                           článok 5 dohody medzi Azerbajdžanom a Holandskom,

                           —

                           článok 10 dohody medzi Azerbajdžanom a Poľskom,

                           —

                           článok 8 dohody medzi Azerbajdžanom a Rumunskom,

                           —

                           článok 8 dohody medzi Azerbajdžanom a Slovenskou republikou,

                           —

                           článok 10 dohody medzi Azerbajdžanom a Švédskom,

                           —

                           článok 7 dohody medzi Azerbajdžanom a Spojeným kráľovstvom.

         PRÍLOHA III

      Zoznam iných štátov uvedených v článku 2 tejto dohody

               a)

               Islandská republika (podľa Dohody o Európskom hospodárskom priestore);

               b)

               Lichtenštajnské kniežatstvo (podľa Dohody o Európskom hospodárskom priestore);

               c)

               Nórske kráľovstvo (podľa Dohody o Európskom hospodárskom priestore);

               d)

               Švajčiarska konfederácia (podľa Dohody medzi Európskym spoločenstvom a Švajčiarskou konfederáciou o leteckej doprave).


title: 2007/724/SZBP Rozhodnutie Politického a bezpečnostného výboru BiH/10/2007 z  25. septembra 2007 o vymenovaní veliteľa operácie EÚ pre vojenskú operáciu Európskej únie v Bosne a Hercegovine

text:
               10.11.2007

               SK

               Úradný vestník Európskej únie

               L 293/8

      ROZHODNUTIE POLITICKÉHO A BEZPEČNOSTNÉHO VÝBORU BiH/10/2007
   z 25. septembra 2007
   o vymenovaní veliteľa operácie EÚ pre vojenskú operáciu Európskej únie v Bosne a Hercegovine
   (2007/724/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 25 ods. 3,
   so zreteľom na jednotnú akciu Rady 2004/570/SZBP z 12. júla 2004 o vojenskej operácii Európskej únie v Bosne a Hercegovine (1), a najmä na jej článok 6,
   keďže:

               (1)

               Podľa článku 6 jednotnej akcie 2004/570/SZBP Rada poverila Politický a bezpečnostný výbor (PBV) prijímať ďalšie rozhodnutia o vymenovaní veliteľa operácie EÚ.

               (2)

               Podľa rozhodnutia Politického a bezpečnostného výboru BiH/2/2004 bol zástupca hlavného veliteľa spojeneckých síl v Európe (ZHVSEUR) generál Sir John REITH vymenovaný za veliteľa operácie EÚ pre vojenskú operáciu Európskej únie v Bosne a Hercegovine.

               (3)

               NATO sa rozhodlo vymenovať za ZHVSEUR generála Johna McCOLLA ako náhradu za generála Sira Johna REITHA. Funkčné obdobie generála Johna McCOLLA sa začína 22. októbra 2007.

               (4)

               V súlade s článkom 6 Protokolu o postavení Dánska, ktorý je pripojený k Zmluve o Európskej únii a k Zmluve o založení Európskeho spoločenstva, sa Dánsko nezúčastňuje na vypracovaní a vykonávaní rozhodnutí a činností Európskej únie, ktoré majú obranné dôsledky.

               (5)

               Európska rada v Kodani prijala 12. a 13. decembra 2002 vyhlásenie, ktoré uvádza, že dojednania „Berlín plus“ a ich vykonávanie sa budú vzťahovať len na tie členské štáty EÚ, ktoré sú tiež buď členmi NATO, alebo stranami „Partnerstva pre mier“ a ktoré následne uzavreli dvojstranné bezpečnostné dohody s NATO,

         ROZHODOL TAKTO:
   Článok 1
   Generál John McCOLL sa týmto vymenúva za veliteľa operácie EÚ pre vojenskú operáciu Európskej únie v Bosne a Hercegovine.
   Článok 2
   Toto rozhodnutie nadobúda účinnosť 22. októbra 2007.

      V Bruseli 25. septembra 2007

            Za Politický a bezpečnostný výbor

            predseda

         C. DURRANT PAIS

      (1)  Ú. v. EÚ L 252, 28.7.2004, s. 10.


title: Rozhodnutie Rady zo 17. februára 2017, ktorým sa vymenúvajú dvaja členovia riadiacej rady Európskej agentúry pre bezpečnosť a ochranu zdravia pri práci za Českú republiku a Portugalsko

text:
               21.2.2017

               SK

               Úradný vestník Európskej únie

               C 54/2

         ROZHODNUTIE RADY
   zo 17. februára 2017,
   ktorým sa vymenúvajú dvaja členovia riadiacej rady Európskej agentúry pre bezpečnosť a ochranu zdravia pri práci za Českú republiku a Portugalsko
   (2017/C 54/03)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 2062/94 z 18. júla 1994, ktorým sa zriaďuje Európska agentúra pre bezpečnosť a ochranu zdravia pri práci (1), a najmä na jeho článok 8,
   so zreteľom na zoznamy kandidátov, ktorý Rade predložili vlády členských štátov a organizácie zamestnancov a zamestnávateľov,
   so zreteľom na zoznamy členov a náhradníkov Poradného výboru pre bezpečnosť a ochranu zdravia pri práci,
   keďže:

               (1)

               Rada svojimi rozhodnutiami zo 17. októbra 2016 (2), 28. novembra 2016 (3) a z 23. januára 2017 (4) vymenovala členov a náhradníkov riadiacej rady Európskej agentúry pre bezpečnosť a ochranu zdravia pri práci na obdobie od 8. novembra 2016 do 7. novembra 2019.

               (2)

               Organizácia zamestnancov ETUC navrhla na neobsadené miesto jedného kandidáta.

               (3)

               Organizácia zamestnávateľov BUSINESSEUROPE navrhla na neobsadené miesto jedného kandidáta,

         PRIJALA TOTO ROZHODNUTIE:
   Článok 1
   Za členov riadiacej rady Európskej agentúry pre bezpečnosť a ochranu zdravia pri práci sa na obdobie, ktoré sa končí 7. novembra 2019, vymenúvajú:
   I.   ZÁSTUPCOVIA ORGANIZÁCIÍ ZAMESTNANCOV

               Krajina

               Člen

               Náhradník

               Portugalsko

               pán Fernando José GOMES MACHADO

   II.   ZÁSTUPCOVIA ORGANIZÁCIÍ ZAMESTNÁVATEĽOV

               Krajina

               Člen

               Náhradník

               Česká republika

               pani Nora ŠEJDOVÁ

         Článok 2
   Rada vymenuje ešte nenavrhnutých členov a náhradníkov neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 17. februára 2017

            Za Radu

            predseda

         E. BARTOLO

      (1)  Ú. v. ES L 216, 20.8.1994, s. 1.

      (2)  Rozhodnutie Rady zo 17. októbra 2016, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci (Ú. v. EÚ C 386, 20.10.2016, s. 3).

      (3)  Rozhodnutie Rady z 28. novembra 2016, ktorým sa vymenúvajú členovia a náhradníci riadiacej rady Európskej agentúry pre bezpečnosť a ochranu zdravia pri práci za Dánsko, Francúzsko, Taliansko a Maltu (Ú. v. EÚ C 447, 1.12.2016, s. 7).

      (4)  Rozhodnutie Rady z 23. januára 2017, ktorým sa vymenúva člen a náhradník riadiacej rady Európskej agentúry pre bezpečnosť a ochranu zdravia pri práci za Slovensko a Spojené kráľovstvo (Ú. v. EÚ C 27, 27.1.2017, s. 4).


title: Rozhodnutie Rady z 15. septembra 1986 o uzavretí Dodatkového protokolu k Dohode medzi Európskym hospodárskym spoločenstvom a Švajčiarskou konfederáciou v náväznosti na pristúpenie Španielskeho kráľovstva a Portugalskej republiky k spoločenstvu

text:
Dôležité právne oznámenie

|

31986D0573

Úradný vestník L 337 , 29/11/1986 S. 0120 - 0120 Fínske špeciálne vydanie: Kapitola 2 Zväzok 4 S. 0157  Švédske špeciálne vydanie: Kapitola 2 Zväzok 4 S. 0157

		Rozhodnutie Radyz 15. septembra 1986o uzavretí Dodatkového protokolu k Dohode medzi Európskym hospodárskym spoločenstvom a Švajčiarskou konfederáciou v náväznosti na pristúpenie Španielskeho kráľovstva a Portugalskej republiky k spoločenstvu(86/573/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva, najmä na jej článok 113,so zreteľom na odporúčanie Komisie,keďže je potrebné schváliť Dodatkový protokol k Dohode medzi Európskym hospodárskym spoločenstvom a Švajčiarskou konfederáciou [1] podpísanej v Bruseli 22. júla 1973 s cieľom zohľadniť pristúpenie Španielskeho kráľovstva a Portugalskej republiky k spoločenstvu,ROZHODLA TAKTO:Článok 1Dodatkový protokol k Dohode medzi Európskym hospodárskym spoločenstvom a Švajčiarskou konfederáciou v náväznosti na pristúpenie Španielskeho kráľovstva a Portugalskej republiky k spoločenstvu sa týmto schvaľuje v mene spoločenstva.Text protokolu je pripojený k tomuto rozhodnutiu.Článok 2Predseda Rady predloží oznámenie stanovené v článku 18 protokolu. [2]Článok 3Toto rozhodnutie nadobúda účinnosť v deň nasledujúci po jeho uverejnení v Úradnom vestníku Európskych spoločenstiev.V Bruseli 15. septembra 1986Za RadupredsedaG. Howe[1] Ú. v. ES L 300, 31.12.1972, s. 189.[2] Generálny sekretariát Rady uverejní deň vstupu protokolu do platnosti v Úradnom vestníku Európskych spoločenstiev.--------------------------------------------------


title: 2010/670/EÚ: Rozhodnutie Komisie z  3. novembra 2010 , ktorým sa ustanovujú kritériá a opatrenia na financovanie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO 2 , ako aj demonštračných projektov využívajúcich inovačné technológie výroby energie z obnoviteľných zdrojov v rámci systému obchodovania s emisnými kvótami skleníkových plynov v Spoločenstve vytvoreného smernicou Európskeho parlamentu a Rady 2003/87/ES [oznámené pod číslom K(2010) 7499]

text:
               6.11.2010

               SK

               Úradný vestník Európskej únie

               L 290/39

         ROZHODNUTIE KOMISIE
   z 3. novembra 2010,
   ktorým sa ustanovujú kritériá a opatrenia na financovanie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2, ako aj demonštračných projektov využívajúcich inovačné technológie výroby energie z obnoviteľných zdrojov v rámci systému obchodovania s emisnými kvótami skleníkových plynov v Spoločenstve vytvoreného smernicou Európskeho parlamentu a Rady 2003/87/ES
   [oznámené pod číslom K(2010) 7499]
   (2010/670/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, ktorou sa dopĺňa smernica Rady 96/61/ES (1), a najmä na jej článok 10a ods. 8 tretí pododsek,
   keďže:

               (1)

               V júni 2008 Európska rada vyzvala Komisiu, aby v čo najkratšom čase predložila mechanizmus na stimuláciu investícií členských štátov a súkromného sektora, ktoré zabezpečia výstavbu a prevádzku najviac 12 demonštračných projektov zachytávania a geologického ukladania CO2 (carbon capture and storage, ďalej len „CCS“) do roku 2015.

               (2)

               V článku 10a ods. 8 smernice 2003/87/ES sa ustanovuje mechanizmus financovania komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2 (ďalej len „demonštračné projekty CCS“) a demonštračné projekty inovačných technológií využívajúcich obnoviteľné zdroje (ďalej len „demonštračné projekty RES“). S cieľom zabezpečiť bezproblémové financovanie tohto mechanizmu je potrebné stanoviť pravidlá, ako aj kritériá výberu a implementácie týchto projektov a základné princípy speňažovania kvót a riadenia výnosov.

               (3)

               Komisia prijala 7. októbra 2009 oznámenie s názvom Investovanie do vývoja nízkouhlíkových energetických technológií (2), ktoré zdôrazňuje úlohu financovania na základe tohto rozhodnutia pri implementovaní európskeho Plánu strategických energetických technológií (plán SET) z hľadiska potrebných demonštračných projektov.

               (4)

               Financovanie podľa tohto rozhodnutia musí byť podmienené súhlasom Komisie v prípade akéhokoľvek podielu štátnej pomoci na celkovom finančnom príspevku z verejných zdrojov podľa článkov 107 a 108 zmluvy s cieľom zabezpečiť, aby financovanie bolo limitované v rozsahu potrebnom na implementáciu a realizáciu projektu, berúc do úvahy možné negatívne vplyvy na hospodársku súťaž. Členské štáty musia preto informovať Komisiu o akomkoľvek financovaní zahŕňajúcom štátnu pomoc podľa článku 108 ods. 3 zmluvy, aby sa umožnila koordinácia výberového konania na základe tohto rozhodnutia s procesom posudzovania štátnej pomoci.

               (5)

               Financovanie poskytované na základe tohto rozhodnutia nie je súčasťou všeobecného rozpočtu Európskej únie. Preto sa môže skombinovať s financovaním z iných nástrojov vrátane štrukturálnych a kohéznych fondov a Európskeho energetického programu pre obnovu (EEPO). Zároveň sa môže spojiť s financovaním formou pôžičiek poskytovaných v rámci finančného nástroja na zdieľanie rizika (FNZR) zriadeného Úniou a Európskou investičnou bankou (EIB).

               (6)

               S cieľom eliminovať súťaženie členských štátov pri poskytovaní dotácií je financovanie podľa tohto rozhodnutia stanovené pevne na úrovni 50 % zodpovedajúcich nákladov, pokiaľ celková suma financovania podľa tohto rozhodnutia neprekročí limit 15 % celkových disponibilných kvót podľa znenia smernice 2003/87/ES. V takom prípade by malo byť financovanie obmedzené na 15 % celkových dostupných kvót. Toto financovanie musí zároveň predstavovať doplnok významného spolufinancovania realizátorom. S cieľom eliminovať uprednostňovanie projektov financovaných v rámci EEPO sa financovanie podľa tohto rozhodnutia zníži o výšku finančných prostriedkov získaných od EEPO.

               (7)

               Vytvorenie demonštračného programu EÚ pozostávajúceho z najlepších možných projektov využívajúcich širokú škálu technológií v geograficky vyvážených miestach v rámci územia členských štátov, ich výhradných ekonomických zón a pevninových prahov nemožno efektívne dosiahnuť, ak sa projekty vyberajú na vnútroštátnej úrovni. Výber sa preto musí uskutočniť na úrovni Únie. S cieľom zabezpečiť súlad s vnútroštátnymi postupmi výberu a financovania musia členské štáty prevziať zodpovednosť za zozbieranie žiadostí o financovanie od sponzorov a zhodnotenie projektov na základe spôsobilostných kritérií stanovených týmto rozhodnutím. Keďže projekty financované v rámci tohto rozhodnutia budú vo väčšine prípadov spolufinancovať členské štáty, členské štáty musia niesť zodpovednosť za rozhodnutie o skutočnosti, ktoré projekty si želajú podporovať a ktoré žiadosti majú v úmysle predložiť do výberového konania Únie. Predloženie týchto žiadostí nemá nahradiť oznámenie o štátnej pomoci v prípadoch, keď súčasťou financovania je zložka štátnej pomoci. Úloha členských štátov by sa mala ďalej posilniť tak, že s príslušným členským štátom sa pred rozhodnutím o pridelení finančných prostriedkov podľa potreby znovu prekonzultuje hodnota a štruktúra celkových príspevkov zo zdrojov verejného financovania a Výboru pre zmenu klímy sa predloží návrh zoznamu vybraných projektov vrátane kvality projektov.

               (8)

               Na základe skúseností s výberom a financovaním projektov sa Komisia usilovala o zapojenie EIB do procesu implementácie tohto rozhodnutia. EIB súhlasila, že konajúc na žiadosť, v mene a na účet Komisie bude vykonávať niektoré úlohy súvisiace s výberom projektov, speňažením kvót a riadením výnosov. Konkrétne podmienky spolupráce vrátane odmeny pre EIB sa stanovia v zmluve uzatvorenej medzi Komisiou a EIB, ktorá podlieha schváleniu rozhodovacích orgánov EIB. EIB získa odmenu za realizáciu týchto úloh z príjmu vytvoreného z riadenia výnosov.

               (9)

               Výnosy získané z 300 miliónov kvót by sa mali prideliť v rámci dvoch kôl výzev na predkladania návrhov, aby sa na jednej strane umožnilo dostatočne pripraveným projektom získať financie už v prvom kole a na strane druhej bolo možné v druhom kole upraviť technickú alebo geografickú nerovnováhu. Ak v rámci konkrétnej podkategórie projektov neexistuje dostatočná hospodárska súťaž v prvom kole, rozhodnutia o poskytnutí finančných prostriedkov v rámci tejto podkategórie by sa mali posunúť do druhého kola s cieľom maximalizovať využitie finančných zdrojov v rámci tohto rozhodnutia.

               (10)

               Financovanie v rámci tohto rozhodnutia by malo byť vyčlenené len na projekty využívajúce technológie, ktoré sú vzhľadom na súčasný stav v rozhodujúcich podkategóriách jednotlivých technológií inovačné. Tieto technológie by sa zatiaľ nemali využívať na komerčné účely, mali by však byť dostatočne pripravené na predvedenie v štádiu pred komerčným využívaním. Mali by mať dobré vyhliadky na úspešné predvedenie, berúc do úvahy skutočnosť, že technologické riziká sú neodvrátiteľné a navrhovaný rozsah predvedenia by mal dosahovať takú úroveň, aby nevznikli žiadne významné dodatočné problémy s ďalším rozširovaním kapacít. Zároveň by mali disponovať vysokým potenciálom reprodukovateľnosti, a teda prinášať významné vyhliadky v oblasti cenovo prijateľnej redukcie CO2 v Únii a zároveň aj v globálnom meradle. Preto požiadavku spôsobilosti na financovanie by mali splniť len projekty, ktoré patria do konkrétnych kategórií projektov a ktoré spĺňajú konkrétne požiadavky stanovené týmto rozhodnutím.

               (11)

               S cieľom zabezpečiť technologickú rozmanitosť by sa malo financovať osem demonštračných projektov CCS (z toho najmenej jeden a najviac tri projekty v každej kategórii projektov, najmenej tri projekty na ukladanie v ložisku uhľovodíkov a najmenej tri projekty na uchovávanie v hlbinnom zásobníku so slanou vodou) v prvom kole výzev na predkladanie návrhov a zároveň by sa mal v rámci každej podkategórie projektov RES financovať jeden projekt v prvom kole výzev na predkladanie návrhov. Ak budú k dispozícii dostatočné zdroje, malo by byť možné financovať viac projektov so zachovaním rovnováhy medzi demonštračnými projektmi CCS a RES. Ďalej s cieľom zabezpečiť geografickú rovnováhu by sa mal v rámci každého jedného členského štátu financovať aspoň jeden a najviac tri projekty. Projekty, ktoré sa majú realizovať na území niekoľkých členských štátov, by nemali byť z hľadiska ich charakteru limitované týmito kritériami.

               (12)

               V zásade sa vyberú projekty, ktoré nákladovo najefektívnejším spôsobom spĺňajú parametre pre konkrétnu kategóriu.

               (13)

               V snahe zabezpečiť, aby sa vybrané projekty uviedli do prevádzky podľa plánu a aby sa finančné prostriedky využili efektívne, prijatie rozhodnutia o poskytnutí finančných prostriedkov by malo byť podmienené vydaním všetkých súvisiacich povolení danej krajiny v súlade s príslušnými požiadavkami vyplývajúcimi z práva Únie a prijatím záverečného investičného rozhodnutia sponzormi v rámci stanovenej lehoty od prijatia rozhodnutia o poskytnutí finančných prostriedkov.

               (14)

               Členské štáty by mali rozdeliť výnosy medzi projekty na základe právne záväzných nástrojov. Podľa požiadavky smernice 2003/87/ES by sa rozdelenie malo uskutočniť ročne na základe množstva uloženého CO2 v rámci demonštračných projektov CCS a nahláseného, monitorovaného a overeného podľa smernice 2003/87/ES a na základe množstva energie vyrobenej v rámci projektov RES. Avšak v prípade, že členské štáty budú garantovať vrátenie prebytočných finančných prostriedkov, by malo byť možné prideliť časť alebo všetky finančné prostriedky projektu ešte pred jeho uvedením do prevádzky. Z hľadiska mimoriadneho významu poznatkov zdieľaných v zmysle demonštračného programu sa finančné prostriedky môžu prideliť len v prípade, že sa splní požiadavka na zdieľanie poznatkov.

               (15)

               Opatrenia stanovené v tomto rozhodnutí sú v súlade so stanoviskom Výboru pre klimatické zmeny,

         PRIJALA TOTO ROZHODNUTIE:
   Článok 1
   Predmet
   Toto rozhodnutie stanovuje pravidlá a kritériá pre nasledujúce oblasti:

               1.

               výber komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2 (ďalej len „demonštračné projekty CCS“), a demonštračných projektov inovačných technológií využívajúcich obnoviteľné zdroje (ďalej len „demonštračné projekty RES“), uvedených v smernici 2003/87/ES;

               2.

               speňaženie kvót uvedených v smernici 2003/87/ES na podporu demonštračných projektov CCS a RES a riadenie súvisiacich výnosov;

               3.

               vyplatenie výnosov a implementácia demonštračných projektov CCS a RES.

         Toto rozhodnutie vrátane ustanovení týkajúcich sa peňažného vyčíslenia kvót sa uplatňuje bez toho, aby boli dotknuté iné vykonávacie akty prijaté na základe smernice 2003/87/ES.
   Článok 2
   Princípy
   1.   Počet kvót určených pre nových účastníkov podľa článku 10a ods. 8 smernice 2003/87/ES bude 300 miliónov.
   2.   Výber demonštračných projektov CCS a RES na financovanie podľa tohto rozhodnutia sa uskutoční v rámci dvoch kôl výzev na predkladanie návrhov organizovaných Komisiou a adresovaných členským štátom a zodpovedajúcich ekvivalentu 200 miliónov kvót pre prvé kolo výzev na predkladanie návrhov a ekvivalentu 100 miliónov kvót plus kvót zostávajúcich z prvého kola výzev na predkladanie návrhov pre druhé kolo výzev na predkladanie návrhov.
   3.   Podľa článku 10a ods. 8 štvrtého pododseku štvrtej vety smernice 2003/87/ES bude financovanie v rámci tohto rozhodnutia tvoriť 50 % príslušných nákladov. Pokiaľ je celková požiadavka na financovanie z verejných zdrojov nižšia ako 50 % príslušných nákladov, celková požiadavka na financovanie z verejných zdrojov sa bude financovať podľa tohto rozhodnutia.
   Ak sa však financovanie v rámci tohto rozhodnutia skombinuje s financovaním z Európskeho energetického programu pre obnovu (EEPO), financovanie v rámci tohto rozhodnutia sa zníži o výšku finančných prostriedkov získanú od EEPO.
   Článok 3
   Súvisiace náklady
   1.   Na účely článku 2 ods. 3 sa použijú pravidlá v odsekoch 2 až 5 tohto článku.
   2.   Súvisiace náklady demonštračných projektov CCS predstavujú investičné náklady, ktoré vzniknú v rámci projektu z dôvodu aplikovania CCS po odpočítaní čistej súčasnej hodnoty najlepšieho odhadu prevádzkových výnosov a nákladov vzniknutých v dôsledku použitia CCS počas prvých 10 rokov prevádzky.
   3.   Súvisiace náklady demonštračných projektov RES predstavujú dodatočné investičné náklady, ktoré vzniknú v rámci projektu z dôvodu aplikovania inovačných technológií využívajúcich obnoviteľné zdroje energie po odpočítaní čistej súčasnej hodnoty najlepšieho odhadu prevádzkových nákladov a výnosov vzniknutých počas prvých 5 rokov v porovnaní s konvenčnou výrobou pri rovnakej kapacite z hľadiska efektívnej výroby energie.
   4.   Investičné náklady uvedené v odsekoch 2 a 3 budú pokrývať náklady na investovanie do pôdy, závodu a vybavenia.
   Investičné náklady môžu súvisieť aj s investíciou do transferu technológií a prevádzkových licencií na know-how (ďalej len „nehmotné aktíva“), ak sa splnia nasledujúce podmienky:

               a)

               nehmotné aktívum sa považuje za odpisované aktívum;

               b)

               nehmotné aktívum bolo zakúpené pri splnení trhových podmienok za najnižšiu možnú cenu;

               c)

               nehmotné aktívum zostane v držbe príjemcu najmenej päť rokov.

         Ak sa nehmotné aktívum odpredá pred uplynutím päťročného obdobia uvedeného v druhom pododseku písm. c), výnos z predaja sa odpočíta zo súvisiacich nákladov.
   5.   Čisté prevádzkové náklady a výnosy uvedené v odsekoch 2 a 3 budú vychádzať z najlepšieho odhadu prevádzkových výdavkov projektu v zmysle výrobných nákladov a budú brať do úvahy všetky dodatočné výnosy vyplývajúce z programov pomoci, a to aj v prípade, ak nepredstavujú štátnu pomoc v rámci definície článku 107 ods. 1 zmluvy, ušetrené náklady a existujúce daňové stimuly.
   Článok 4
   Úloha EIB
   Európska investičná banka (EIB) bude plniť svoje úlohy vyplývajúce z tohto rozhodnutia na žiadosť, v mene a na účet Komisie. Komisia bude priamo zodpovedať voči tretím stratám.
   EIB získa odmenu za realizáciu týchto úloh z príjmu vytvoreného z vlastného riadenia výnosov.
   Komisia a EIB uzatvoria dohodu stanovujúcu konkrétne obchodné podmienky, podľa ktorých si EIB bude plniť svoje úlohy.
   Článok 5
   Výberové konanie
   1.   Výzvy na predkladanie návrhov sa zverejnia v Úradnom vestníku Európskej únie.
   2.   Členské štáty zozbierajú žiadosti o financovanie projektov, ktoré sa majú realizovať na ich území.
   Ak sa má však projekt realizovať na území viacerých členských štátov (ďalej len „cezhraničný projekt“), členský štát, ktorý prijme žiadosť o financovanie, o tom informuje ostatné členské štáty, ktorých sa projekt týka, a bude spolupracovať s ostatnými členskými štátmi s cieľom dosiahnuť spoločné rozhodnutie v súvislosti s projektom predloženým členským štátom, ktorý prijme žiadosť o financovanie.
   3.   Členské štáty posúdia, či projekt spĺňa spôsobilostné kritériá uvedené v článku 6. Ak ich spĺňa a členský štát projekt podporuje, uvedený členský štát predloží návrh EIB a informuje o tom Komisiu.
   Pri predkladaní návrhov na financovanie musí členský štát uviesť za každý projekt nasledujúce informácie:

               a)

               príslušné náklady v eurách podľa článku 2 ods. 3;

               b)

               celkovo požadovaný rozsah verejného financovania v eurách, čo predstavuje príslušné náklady mínus akýkoľvek príspevok k týmto nákladom od realizátora;

               c)

               najlepší možný odhad čistej súčasnej hodnoty dodatočných príjmov vyplývajúcich zo schém podpory, vypočítaný podľa článku 3 ods. 5;

               d)

               v prípade demonštračných projektov CCS musí uviesť celkový plánovaný objem CO2 uloženého v priebehu prvých desiatich rokov prevádzky alebo v prípade demonštračných projektov RES aj celkové plánované množstvo energie vyrobenej v prvých piatich rokoch prevádzky.

         Členské štáty zároveň informujú Komisiu o akomkoľvek financovaní projektu využívajúcom štátnu pomoc podľa článku 108 ods. 3 zmluvy, aby sa umožnila koordinácia výberového konania s procesom posudzovania štátnej pomoci.
   4.   Na základe návrhov predložených podľa odseku 3 tohto článku EIB preskúma finančnú a technickú spôsobilosť (vykoná kompletnú finančnú a technickú previerku) projektu v súlade s článkom 7.
   Ak sú závery skúmania pozitívne, EIB predloží Komisii v súlade s článkom 8 odporúčania pre rozhodnutie o poskytnutí finančných prostriedkov.
   5.   Na základe odporúčaní podľa odseku 4 a po opakovanom prerokovaní s príslušnými členskými štátmi, pri ktorom tieto členské štáty prípadne potvrdia hodnotu a štruktúru celkového finančného príspevku z verejných zdrojov, a v nadväznosti na stanovisko prijaté Výborom pre klimatické zmeny podľa článku 3 rozhodnutia Rady 1999/468/ES (3) Komisia prijme rozhodnutia o poskytnutí finančných prostriedkov určené členským štátom s uvedením pridelených finančných prostriedkov pre príslušné projekty v eurách.
   Článok 6
   Spôsobilostné kritériá
   1.   Projekt je spôsobilý na financovanie, ak sú splnené nasledujúce kritériá:

               a)

               na projekt sa musí vzťahovať jedna z kategórií uvedených v časti A prílohy I;

               b)

               projekt musí spĺňať požiadavky stanovené v časti B prílohy I;

               c)

               projekty uvedené v časti A.II prílohy I musia mať inovačný charakter. Existujúce osvedčené technológie nie sú spôsobilé.

         2.   Pokiaľ nie je členský štát schopný predložiť EIB podľa článku 5 ods. 3 návrhy projektov, ktoré spĺňajú príslušné prahové hodnoty a na ktoré sa vzťahuje jedna z podkategórií uvedených v časti A.II prílohy I, tento členský štát môže predložiť návrhy projektov pod týmito prahovými hodnotami, na ktoré sa takisto vzťahuje jedna z uvedených podkategórií, ktoré sa odchylne od odseku 1 považujú za spôsobilé na financovanie.
   Článok 7
   Kompletná finančná a technická previerka
   EIB vykoná kompletnú previerku navrhovaného projektu v súlade s požiadavkami stanovenými vo výzvach na predkladanie návrhov podľa článku 5 ods. 1 a bude sa zaoberať minimálne nasledujúcimi oblasťami:

               1.

               technický rozsah;

               2.

               náklady;

               3.

               financovanie;

               4.

               implementácia;

               5.

               prevádzka;

               6.

               vplyv na životné prostredie;

               7.

               postupy obstarania.

         Článok 8
   Výber projektov
   1.   Financuje sa osem projektov, na ktoré sa vzťahuje časť A.I prílohy I a jeden projekt z každej podkategórie projektov uvedených v časti A.II prílohy I.
   Ak to však zdroje umožnia, budú sa môcť financovať ďalšie projekty, pričom sa zachová rovnováha medzi demonštračnými projektmi CCS a RES.
   Ak sa v rámci konkrétnej podkategórie nepredložia viac ako dva návrhy, Komisia zhodnotí možné vplyvy obmedzeného počtu návrhov na hospodársku súťaž pre výber podľa tohto rozhodnutia a podľa okolností môže rozhodnúť o odložení rozhodnutí o poskytnutí finančných prostriedkov v rámci príslušnej podkategórie do druhého kola výzev na predkladanie návrhov.
   2.   Projekty sa usporiadajú podľa zvyšujúcich sa nákladov na výkonnostnú jednotku. Demonštračné projekty CCS predstavujú jednu skupinu. Demonštračné projekty RES sa usporiadajú v rámci každej z podkategórií uvedených v časti A.II prílohy I.
   Na účely prvého pododseku sa náklady na jednotku výkonov vypočítajú ako súčet súm podľa článku 5 ods. 3 písm. b) a c) vydelený celkovým plánovaným objemom CO2 uloženého počas prvých desiatich rokov prevádzky v prípade demonštračných projektov CCS alebo celkové plánované množstvo energie vyrobenej v prvých piatich rokoch prevádzky v prípade demonštračných projektov RES.
   Pokiaľ príslušné členské štáty potvrdia podľa článku 5 ods. 5, že sa poskytne dostatočný príspevok z verejných zdrojov na demonštračné projekty CCS, vyberú sa projekty umiestnené na popredných miestach v zostupnom poradí, pokiaľ spĺňajú tieto kritériá:

               a)

               v každej kategórii projektov sa vyberie najmenej jeden projekt a najviac tri projekty;

               b)

               vyberú sa najmenej tri projekty na uchovávanie v ložisku uhľovodíkov a

               c)

               vyberú sa najmenej tri projekty na uchovávanie v hlbinnom zásobníku slanej vody.

         Pokiaľ sa nesplnia uvedené kritériá, projekt, ktorého výber sa zvažuje, sa nevyberie a zvažuje sa výber nasledujúceho projektu v poradí. Tento postup sa opakuje dovtedy, kým sa nevyberie osem projektov.
   Ak príslušné členské štáty potvrdia podľa článku 5 ods. 5, že sa poskytne dostatočný príspevok z verejných zdrojov na demonštračné projekty RES, v každej podkategórii sa vyberie projekt, ktorý sa umiestnil na najvyššom mieste. Pokiaľ sa v jednom z dvoch kôl výzev na predkladanie návrhov v jednej alebo vo viacerých podkategóriách nepredložia žiadne spôsobilé a zároveň ekonomicky a technicky prijateľné projekty, dodatočne sa financuje zodpovedajúci počet projektov v iných podkategóriách tej istej kategórie projektov. Podrobné informácie sa uvedú vo výzve na predkladanie návrhov podľa článku 5 ods. 1.
   Vybrané demonštračné projekty CCS budú spolu tvoriť „skupinu CCS“ a vybrané demonštračné projekty RES budú spolu tvoriť „skupinu RES“.
   3.   Odchylne od odseku 1, ak je celková výška žiadostí o financovanie podľa tohto rozhodnutia vyššia, ako sú disponibilné finančné zdroje, počet vybraných projektov sa zníži, aby sa objem žiadaných prostriedkov znížil rovnako v rámci každej skupiny uvedenej v odseku 2 treťom a piatom pododseku.
   Z každej skupiny sa vyradí najskôr projekt s najvyššími nákladmi na jednotku výkonov, potom sa vyradí projekt s najvyššími nákladmi na jednotku výkonov v ďalšej kategórii. Postup sa opakuje dovtedy, kým disponibilné finančné zdroje nepokryjú požadované financovanie.
   4.   Ak sa predložili návrhy podľa článku 5 ods. 3 a EIB odporučila Komisii prijať rozhodnutie o pridelení finančných prostriedkov podľa článku 5 ods. 4, v každom členskom štáte sa financuje najmenej jeden a najviac tri projekty.
   Prvý pododsek sa však neuplatní na cezhraničné projekty.
   Článok 9
   Rozhodnutia o poskytnutí finančných prostriedkov
   Rozhodnutia o poskytnutí finančných prostriedkov podliehajú získaniu všetkých príslušných povolení danej krajiny v súlade s príslušnými požiadavkami vyplývajúcimi z legislatívy Únie, udeleniu súhlasu Komisie s poskytnutím štátnej pomoci financovanému projektu a prijatiu záverečného investičného rozhodnutia sponzormi v priebehu 24 mesiacov od prijatia rozhodnutí o poskytnutí finančných prostriedkov.
   V prípade demonštračných projektov CCS s uchovávaním CO2 v hlbinnom zásobníku v slanej vode rozhodnutia o poskytnutí finančných prostriedkov podliehajú získaniu všetkých príslušných povolení danej krajiny v súlade s príslušnými požiadavkami vyplývajúcimi z legislatívy Únie, udeleniu súhlasu Komisie s poskytnutím štátnej pomoci financovanému projektu a prijatiu záverečného investičného rozhodnutia sponzormi v priebehu 36 mesiacov od prijatia rozhodnutí o poskytnutí finančných prostriedkov.
   Právne účinky rozhodnutí o poskytnutí finančných prostriedkov sa v prípade nesplnenia podmienok uvedených v prvom alebo druhom odseku zrušia.
   Článok 10
   Speňaženie kvót a správa výnosov
   1.   Na účely speňaženia kvót a správy výnosov Komisia koná v mene členských štátov.
   2.   300 miliónov kvót podľa článku 2 ods. 1 sa prevedie na EIB na účely speňaženia a riadenia výnosov.
   3.   EIB predá kvóty pre prvé kolo výzev na predkladanie návrhov pred prijatím rozhodnutí Komisie o poskytnutí finančných prostriedkov za každé kolo výzev na predkladanie návrhov podľa článku 5 ods. 1.
   EIB bude spravovať príjmy, ktoré potom poskytne členským štátom vo výške potrebnej na vyplatenie finančných prostriedkov podľa článku 11.
   Článok 11
   Vyplatenie výnosov a použitie nevyplatených výnosov
   1.   Členské štáty rozdelia výnosy medzi sponzorov projektov na základe právne záväzných nástrojov, ktoré stanovujú minimálne tieto údaje:

               a)

               projekt a pridelené finančné zdroje v eurách;

               b)

               dátum uvedenia do prevádzky;

               c)

               požiadavky na zdieľanie poznatkov podľa článku 12;

               d)

               požiadavky na vyplatenie výnosov podľa odsekov 2 až 6 tohto článku;

               e)

               požiadavky na podávanie správ podľa článku 13;

               f)

               informácie o podmienkach použiteľnosti rozhodnutia podľa článku 9.

         Pre prvé kolo výzev na predkladanie návrhov podľa článku 5 ods. 1 je dátum uvedenia do prevádzky podľa tohto odseku prvého pododseku písm. b) najneskôr 31. december 2015 s výnimkou prípadu, ak sa príslušné rozhodnutie o poskytnutí finančných prostriedkov prijme po 31. decembri 2011; v takom prípade je dátum uvedenia do prevádzky najneskôr štyri roky od dátumu rozhodnutia o poskytnutí finančných prostriedkov.
   2.   Vyplatenie sa bude realizovať ročne. Pre demonštračné projekty CCS bude vyplatená výška zodpovedať objemu CO2 uloženého v príslušnom roku a monitorovaného, nahláseného a overeného podľa článkov 14 a 15 smernice 2003/87/ES, vynásobenému koeficientom financovania, a pre demonštračné projekty RES bude zodpovedať množstvu vyrobenej energie vynásobenému koeficientom financovania.
   Koeficient financovania sa vypočíta vydelením pridelených finančných prostriedkov 75 percentami plánovaného celkového objemu CO2 uloženého počas prvých desiatich rokov prevádzky pre demonštračné projekty CCS, resp. 75 percentami plánovaného celkového množstva energie vyrobenej v prvých piatich rokoch prevádzky pre demonštračné projekty RES.
   3.   Vyplatenie na daný rok sa uskutoční len v prípade, že sa v tomto roku splnila požiadavka na zdieľanie poznatkov.
   4.   Vyplatenie sa môže uskutočniť len v období desiatich rokov od dátumu uvedeného v odseku 1 písm. b) pre demonštračné projekty CCS a v období piatich rokov od tohto dátumu pre demonštračné projekty RES. Celková výška vyplatených finančných prostriedkov nesmie prekročiť pridelené finančné prostriedky podľa odseku 1 písm. a).
   5.   Ak príslušný členský štát garantuje, že sa finančné prostriedky prekračujúce financovanie, určené podľa odsekov 2, 3 a 4, vrátia EIB, časť alebo všetky finančné prostriedky na projekt sa môžu vyplatiť pred uvedením projektu do prevádzky v súlade s požiadavkami stanovenými v rozhodnutí o poskytnutí finančných prostriedkov.
   6.   Bez ohľadu na článok 4 druhý odsek sa výnosy, ktoré sa nevyplatia v súvislosti s projektmi, a príjem vytvorený z riadenia výnosov použijú na spolufinancovanie ďalších demonštračných projektov podľa tohto rozhodnutia do 31. decembra 2015.
   Členské štáty vrátia nevyplatené príjmy EIB.
   Po 31. decembri 2015 zostávajúce finančné prostriedky pripadnú členským štátom. Na konci vyplácania sa tieto finančné prostriedky prevedú na členské štáty v súlade s princípmi stanovenými v článku 10a ods. 7 smernice 2003/87/ES.
   Článok 12
   Zdieľanie poznatkov
   Členské štáty zabezpečia, aby sa všetci realizátori projektov, členovia konzorcií, dodávatelia a subdodávatelia, ktorí získajú významnú výhodu z hľadiska rozvoja vlastného výrobku alebo služby z poskytnutých verejných financií, podelili o informácie o skutočnostiach uvedených v prílohe II s ostatnými realizátormi projektov, verejnými inštitúciami, výskumnými inštitúciami, mimovládnymi organizáciami a verejnosťou v súlade s ďalšími požiadavkami stanovenými vo výzvach na predkladanie návrhov podľa článku 5 ods. 1.
   O informácie sa budú deliť každoročne, pričom pôjde o všetky informácie získané a spracované v danom roku.
   Článok 13
   Podávanie správ členskými štátmi
   Počas období uvedených v článku 11 ods. 4 budú členské štáty predkladať Komisii každoročne do 31. decembra správy o implementácii projektov.
   Tieto správy budú uvádzať minimálne nasledujúce informácie o každom projekte:

               1.

               objem uloženého CO2 alebo množstvo vyrobenej čistej energie;

               2.

               vyplatené finančné prostriedky;

               3.

               všetky významné problémy súvisiace s implementáciou projektov.

         Článok 14
   Podávanie správ Komisiou
   Po uzatvorení prvého kola výzev na predkladanie návrhov Komisia informuje Výbor pre klimatické zmeny o implementácii uvedeného kola výzev na predkladanie návrhov a uvedie skutočnosti, či je potrebné doplniť toto rozhodnutie s cieľom zabezpečiť geografickú a technickú rovnováhu v druhom kole výzev na predkladanie návrhov.
   Článok 15
   Adresáti
   Toto rozhodnutie je adresované členským štátom.

      V Bruseli 3. novembra 2010

            Za Komisiu

         Connie HEDEGAARD

            členka Komisie

      (1)  Ú. v. EÚ L 275, 25.10.2003, s. 32.

      (2)  KOM(2009) 519 v konečnom znení.

      (3)  Ú. v. ES L 184, 17.7.1999, s. 23.

      PRÍLOHA I

         SPÔSOBILOSTNÉ KRITÉRIÁ

      A.   KATEGÓRIE PROJEKTOV
      I.   Kategórie demonštračných projektov CCS (so spodnou prahovou hodnotou kapacity
          (1)
         ):

                  —

                  výroba energie: predspaľovanie 250 MW,

                  —

                  výroba energie: prídavné spaľovanie 250 MW,

                  —

                  výroba energie: kyslíkové palivo 250 MW – podkategórie projektov:

                  —

                  implementácia priemyselných aplikácií: a) CCS v rafinériách s 500 kilotonami ročne (kt/r) uloženého CO2 z jedného alebo viacerých zdrojov v rámci rafinérie; b) aplikácia CCS v cementárni s 500 kt/r uloženého CO2; c) aplikácia CCS pre primárne výrobné trasy pri výrobe železa a ocele s 500 kt/r uloženého CO2 alebo d) aplikácia CCS pre primárne výrobné trasy pri výrobe hliníka s 500 kt/r uloženého CO2.

            II.   Kategórie inovačných demonštračných projektov RES (so spodnou prahovou hodnotou veľkosti):

                  —

                  Bioenergia – podkategórie projektov:

                              —

                              lignocelulóza do prechodných pevných, kvapalných alebo kalových nosičov bioenergie pomocou pyrolýzy s kapacitou 40 kt/r (kiloton za rok) finálneho produktu,

                              —

                              lignocelulóza do prechodných pevných, kvapalných alebo kalových nosičov bioenergie pomocou sušenia s kapacitou 40 kt/r (kiloton za rok) finálneho produktu,

                              —

                              lignocelulóza do syntetického zemného plynu alebo syntetického plynu a/alebo na pohon pomocou splyňovania s kapacitou 40 mil. Nm3/r (bežných kubických metrov za rok) finálneho produktu alebo 100 GWh/r elektriny,

                              —

                              lignocelulóza do biopalív alebo biokvapalín a/alebo na pohon vrátane priameho vyhrievania pomocou splyňovania s kapacitou 15 Ml/r (miliónov litrov za rok) finálneho produktu alebo 100 GWh/r elektriny. Výroba syntetického zemného plynu je vylúčená z tejto podkategórie,

                              —

                              lignocelulóza spracovaná na surovinu ako na čierny lúh a/alebo produkty pyrolýzy alebo praženie pomocou tlakového splyňovania na akékoľvek biopalivá s kapacitou 40 Ml/r (miliónov litrov za rok) konečného produktu,

                              —

                              lignocelulóza na výrobu elektriny so 48 % účinnosťou založená na nižšej výhrevnosti (50 % vlhkosť) s kapacitou 40 MWe alebo viac,

                              —

                              lignocelulóza do etanolových a vyšších alkoholov pomocou chemických alebo biologických procesov s kapacitou 40 Ml/r finálneho produktu,

                              —

                              lignocelulóza a/alebo odpad z domácností do bioplynu, biopalív alebo biokvapalín pomocou chemických alebo biologických procesov s kapacitou 6 mil. Nm3/r metánu alebo 10 Ml/r finálneho produktu,

                              —

                              riasy alebo mikroorganizmy do biopalív alebo biokvapalín pomocou biologických alebo chemických procesov s kapacitou 40 Ml/r finálneho produktu,

                     Poznámka: Musia byť splnené kritériá udržateľnosti stanovené v smernici Európskeho parlamentu a Rady 2009/28/ES (2) o podpore využívania energie z obnoviteľných zdrojov pre biopalivá a biokvapaliny. Biopalivá a biokvapaliny sú definované vo vyššie uvedenej smernici.

                  —

                  Koncentrovaná slnečná energia – podkategórie projektov:

                              —

                              parabolický žľab alebo Fresnelov systém používajúci roztavené soli alebo iné environmentálne bezpečné teplonosné médium s nominálnou kapacitou 30 MW,

                              —

                              parabolický žľab alebo Fresnelov systém s technológiou priamej výroby pary s nominálnou kapacitou 30 MW. Teplota priamo vyrábanej pary viac ako 500 °C,

                              —

                              vežový systém používajúci cyklus s vysoko prehriatou parou (buď viac veží, alebo kombinácia lineárnych kolektorov – veža) s nominálnou kapacitou 50 MW,

                              —

                              vežový systém používajúci vzduch pod tlakom pri teplote viac ako 750 °C a solárnu hybridnú plynovú turbínu s nominálnou kapacitou 30 MW,

                              —

                              veľkokapacitné solárne systémy Stirling dish s účinnosťou premeny zo slnečného žiarenia viac ako 20 % a nominálnou kapacitou najmenej 25 MW.

                     Poznámka: V demonštračných projektoch sa môže využiť suché chladenie, hybridizácia a (moderné) formy uchovávania tepla.

                  —

                  Fotočlánky – podkategórie projektov:

                              —

                              veľké fotočlánkové elektrárne s koncentrátorom s nominálnou kapacitou 20 MW,

                              —

                              veľké elektrárne s fotočlánkami z tenkej kremíkovej fólie s nominálnou kapacitou 40 MW,

                              —

                              veľké elektrárne s fotočlánkami CIGS s nominálnou kapacitou 40 MW.

                  —

                  Geotermálna energia – podkategórie projektov:

                              —

                              vylepšené geotermálne systémy v oblastiach s ťahovým napätím s nominálnou kapacitou 5 MWe,

                              —

                              vylepšené geotermálne systémy v oblastiach s tlakovým napätím s nominálnou kapacitou 5 MWe,

                              —

                              vylepšené geotermálne systémy v oblastiach s hlbokými pevnými nánosovými a granitovými skalami a inými kryštalickými štruktúrami s nominálnou kapacitou 5 MWe,

                              —

                              vylepšené geotermálne systémy v hlbokom vápenci s nominálnou kapacitou 5 MWe.

                     Poznámka: Aplikácie s kombináciou tepla a energie s rovnakými prahovými hodnotami elektrickej energie majú rovnakú úroveň spôsobilosti.

                  —

                  Vietor – podkategórie projektov:

                              —

                              pobrežný vietor (výkon turbíny najmenej 6 MW) s nominálnou kapacitou 40 MW,

                              —

                              pobrežný vietor (výkon turbíny najmenej 8 MW) s nominálnou kapacitou 40 MW,

                              —

                              pobrežný vietor (výkon turbíny najmenej 10 MW) s nominálnou kapacitou 40 MW,

                              —

                              plávajúce pobrežné veterné systémy s nominálnou kapacitou 25 MW,

                              —

                              pevninové veterné turbíny optimalizované pre zložitý terén (ako lesný terén, horské oblasti) s nominálnou kapacitou 25 MW,

                              —

                              pevninové veterné turbíny optimalizované pre studené klimatické podmienky (pre teploty do – 30 °C a náročné mrazivé podmienky) s nominálnou kapacitou 25 MW.

                  —

                  Oceán – podkategórie projektov:

                              —

                              zariadenia na výrobu energie z vĺn s nominálnou kapacitou 5 MW,

                              —

                              zariadenia na výrobu energie z morských/prílivových prúdov s nominálnou kapacitou 5 MW,

                              —

                              premena tepelnej energie morskej vody (OTEC) s nominálnym výkonom 10 MW.

                  —

                  Hydroelektrická energia – podkategórie projektov:

                              —

                              výroba energie pomocou vysokoteplotných supravodivých generátorov: 20 MW.

                  —

                  Správa rozptýlených obnoviteľných zdrojov (inteligentné siete) – podkategórie projektov:

                              —

                              správa a optimalizácia obnoviteľných zdrojov pre malé a stredne veľké rozptýlené generátory na vidieku, prevažne výroba slnečnej energie: 20 MW v nízkonapäťovej (NN) sieti + 50 MW v strednonapäťovej (SN) sieti,

                              —

                              správa a optimalizácia obnoviteľných zdrojov pre malé a stredne veľké rozptýlené generátory na vidieku, prevažne výroba veternej energie: 20 MW v NN sieti + 50 MW v SN sieti,

                              —

                              správa a optimalizácia obnoviteľných zdrojov pre malé a stredne veľké rozptýlené generátory v mestskom prostredí: 20 MW v NN sieti + 50 MW v SN sieti.

                     Poznámka: Použitie aktívnych záťažových prvkov (elektrických ohrievačov/tepelných čerpadiel a pod.) sa nevylučuje.

            B.   POŽIADAVKY NA PROJEKT
      I.   Spoločné požiadavky:

                  —

                  Prahové hodnoty kapacity stanovené v časti A sa musia splniť.

                  —

                  V prípade prvého a druhého kola výzev na predkladanie návrhov projekty musia byť schopné preukázať, že je realistické očakávať uvedenie do prevádzky do 31. decembra 2015 na základe prijatia rozhodnutia o poskytnutí finančných prostriedkov do 31. decembra 2011.

                  —

                  Musia sa získať všetky súvisiace povolenia danej krajiny, ktoré musia spĺňať príslušné požiadavky legislatívy Únie, prípadne musia prebiehať konania na získanie príslušných povolení, a to v dostatočnom predstihu, aby sa spustenie komerčnej prevádzky mohlo uskutočniť do 31. decembra 2015 pre prvé kolo na základe prijatia príslušného rozhodnutia o poskytnutí finančných prostriedkov do 31. decembra 2011.

                  —

                  Realizátor projektu sa musí zaviazať, že sa podelí o poznatky podľa požiadaviek stanovených v článku 12.

                  —

                  Projekty sa musia nachádzať na území členských štátov v rámci ich výhradných ekonomických zón a pevninových prahov.

            II.   Demonštračné projekty CCS:

                  —

                  Každý projekt musí implementovať celý reťazec (zachytenie, doprava, uloženie).

                  —

                  V rámci každého demonštračného projektu sa musí implementovať tepelná integrácia pre proces zachytávania.

                  —

                  Miera zachytenia musí byť najmenej 85 % CO2 zo spalín, ktorých sa zachytávanie týka.

                  —

                  Každý projekt musí obsahovať nezávislú výskumnú časť súvisiacu s bezpečnostným zariadením na ukladanie CO2 a na zdokonaľovanie monitorovaných technológií, najmä migrácie soľných roztokov, jej možné smery a vplyvy.

         (1)  Prahová hodnota výkonu pre CCS je vyjadrená ako hrubý elektrický výkon pred zachytením.

         (2)  Ú. v. EÚ L 140, 5.6.2009, s. 16.

      PRÍLOHA II

         POŽIADAVKA NA ZDIEĽANIE POZNATKOV

      A.   Technologické zariadenia a výkony:

                  —

                  spoľahlivosť,

                  —

                  zachytený CO2,

                  —

                  výkony pri rôznych úrovniach vrátane rozdielov medzi očakávanými a skutočnými výkonmi,

                  —

                  nárast spotreby palív, elektriny, tepla a požiadaviek na chladenie,

                  —

                  kľúčové vstupy a výstupy a riešenie,

                  —

                  budúce identifikované otázky v oblasti výskumu a vývoja.

            B.   Úroveň nákladov:

                  —

                  kapitálové a prevádzkové náklady,

                  —

                  celkové náklady a jednotkové náklady (na tonu uloženého CO2, vyrobenej čistej MWh).

            C.   Projektový manažment:

                  —

                  legislatíva/povolenia,

                  —

                  riadenie zúčastnených strán vrátane spolupráce s vládami,

                  —

                  plánovanie,

                  —

                  organizácia projektu.

            D.   Vplyv na životné prostredie:

                  —

                  účinnosť: zníženie emisií CO2 na jednotku energie,

                  —

                  iné vplyvy na životné prostredie bez narušenia prevádzky.

            E.   BOZP:

                  —

                  nehody a prípady, pri ktorých sa takmer stali nehody (narušenie prevádzky),

                  —

                  systémy na monitorovanie a prijímanie riešení – sledovanie a vytváranie záznamov o bezpečnosti,

                  —

                  otázky zdravia pri nepretržitej prevádzke.

            F.   Výkonnosť zariadení CCS:

                  —

                  modely a simulácie (vznik oblaku CO2 – tlak pri ústí),

                  —

                  doterajšie výsledky a úpravy (hodnotenie: normálne v medziach prípustných odchýlok alebo významná nezrovnalosť vyžadujúca prijatie opatrení),

                  —

                  správanie soľného roztoku premiestneného pomocou injektáže CO2.


title: 2012/517/EÚ: Rozhodnutie Rady z  24. septembra 2012 , ktorým sa vymenúva taliansky náhradník Výboru regiónov

text:
               26.9.2012

               SK

               Úradný vestník Európskej únie

               L 258/29

         ROZHODNUTIE RADY
   z 24. septembra 2012,
   ktorým sa vymenúva taliansky náhradník Výboru regiónov
   (2012/517/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 305,
   so zreteľom na návrh talianskej vlády,
   keďže:

               (1)

               Rada 22. decembra 2009 a 18. januára 2010 prijala rozhodnutia 2009/1014/EÚ (1) a 2010/29/EÚ (2), ktorými sa vymenúvajú členovia a náhradníci Výboru regiónov na obdobie od 26. januára 2010 do 25. januára 2015.

               (2)

               V dôsledku skončenia funkčného obdobia pána Angela ZUBBANIHO sa uvoľnilo jedno miesto náhradníka,

         PRIJALA TOTO ROZHODNUTIE:
   Článok 1
   Za náhradníka Výboru regiónov sa na zvyšný čas funkčného obdobia, ktoré trvá do 25. januára 2015, vymenúva:

               —

               pán Leoluca ORLANDO, Sindaco del Comune di Palermo.

         Článok 2
   Toto rozhodnutie nadobúda účinnosť dňom jeho prijatia.

      V Bruseli 24. septembra 2012

            Za Radu

            predseda

         A. D. MAVROYIANNIS

      (1)  Ú. v. EÚ L 348, 29.12.2009, s. 22.

      (2)  Ú. v. EÚ L 12, 19.1.2010, s. 11.


title: 2008/777/ES: Rozhodnutie Rady z  22. júla 2008 o podpísaní a predbežnom vykonávaní Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii

text:
               8.10.2008

               SK

               Úradný vestník Európskej únie

               L 267/23

         ROZHODNUTIE RADY
   z 22. júla 2008
   o podpísaní a predbežnom vykonávaní Protokolu k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii
   (2008/777/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 44 ods. 2, článok 47 ods. 2 tretiu vetu, článok 55, článok 57 ods. 2, článok 71, článok 80 ods. 2, články 93, 94, 133 a článok 181a v spojení s článkom 300 ods. 2 prvým pododsekom druhou vetou,
   so zreteľom na Zmluvu o pristúpení Bulharskej republiky a Rumunska, a najmä na jej článok 4 ods. 3,
   so zreteľom na Akt o pristúpení Bulharskej republiky a Rumunska, a najmä na jeho článok 6 ods. 2,
   so zreteľom na návrh Komisie,
   keďže:

               (1)

               Dňa 23. októbra 2006 Rada splnomocnila Komisiu, aby v mene Spoločenstva a jeho členských štátov rokovala s Kazašskou republikou o Protokole k Dohode o partnerstve a spolupráci medzi Európskymi spoločenstvami na jednej strane a Kazašskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii.

               (2)

               S výhradou prípadného neskoršieho uzavretia by mal byť protokol podpísaný v mene Európskych spoločenstiev a ich členských štátov.

               (3)

               Protokol by sa mal predbežne vykonávať od 1. januára 2007 až do ukončenia príslušných postupov na jeho formálne uzavretie,

         ROZHODLA TAKTO:
   Článok 1
   Týmto sa predseda Rady poveruje určiť osobu(-y) splnomocnenú(-é) podpísať v mene Európskeho spoločenstva a jeho členských štátov Protokol k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii s výhradou prípadného neskoršieho uzavretia.
   Text protokolu je pripojený k tomuto rozhodnutiu.
   Článok 2
   Do nadobudnutia jeho platnosti sa protokol predbežne vykonáva od 1. januára 2007.

      V Bruseli 22. júla 2008

            Za Radu

            predseda

         B. KOUCHNER

    ---documentbreak---

               8.10.2008

               SK

               Úradný vestník Európskej únie

               L 267/25

         PROTOKOL
   k Dohode o partnerstve a spolupráci medzi Európskymi spoločenstvami a ich členskými štátmi na jednej strane a Kazašskou republikou na strane druhej s cieľom zohľadniť pristúpenie Bulharskej republiky a Rumunska k Európskej únii
   BELGICKÉ KRÁĽOVSTVO,
   BULHARSKÁ REPUBLIKA,
   ČESKÁ REPUBLIKA,
   DÁNSKE KRÁĽOVSTVO,
   SPOLKOVÁ REPUBLIKA NEMECKO,
   ESTÓNSKA REPUBLIKA,
   HELÉNSKA REPUBLIKA,
   ŠPANIELSKE KRÁĽOVSTVO,
   FRANCÚZSKA REPUBLIKA,
   ÍRSKO,
   TALIANSKA REPUBLIKA,
   CYPERSKÁ REPUBLIKA,
   LOTYŠSKÁ REPUBLIKA,
   LITOVSKÁ REPUBLIKA,
   LUXEMBURSKÉ VEĽKOVOJVODSTVO,
   MAĎARSKÁ REPUBLIKA,
   MALTA,
   HOLANDSKÉ KRÁĽOVSTVO,
   RAKÚSKA REPUBLIKA,
   POĽSKÁ REPUBLIKA,
   PORTUGALSKÁ REPUBLIKA,
   RUMUNSKO,
   SLOVINSKÁ REPUBLIKA,
   SLOVENSKÁ REPUBLIKA,
   FÍNSKA REPUBLIKA,
   ŠVÉDSKE KRÁĽOVSTVO,
   SPOJENÉ KRÁĽOVSTVO VEĽKEJ BRITÁNIE A SEVERNÉHO ÍRSKA,
   ďalej len „členské štáty“ zastúpené Radou Európskej únie, a
   EURÓPSKE SPOLOČENSTVO A EURÓPSKE SPOLOČENSTVO PRE ATÓMOVÚ ENERGIU,
   ďalej len „spoločenstvá“ zastúpené Radou Európskej únie a Európskou komisiou,
   na jednej strane a
   KAZAŠSKÁ REPUBLIKA
   na strane druhej,
   na účely tohto protokolu ďalej len „strany“,
   SO ZRETEĽOM NA ustanovenia Zmluvy medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republikou, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska (členské štáty Európskej únie) a Bulharskou republikou a Rumunskom o pristúpení Bulharskej republiky a Rumunska k Európskej únii, ktorá bola podpísaná 25. apríla 2005 v Luxemburgu a vykonáva sa od 1. januára 2007,
   VZHĽADOM na novú situáciu vo vzťahoch medzi Kazašskou republikou a Európskou úniou, ktorá vyplýva z pristúpenia dvoch nových členských štátov k EÚ a poskytuje nové príležitosti a výzvy na spoluprácu medzi Kazašskou republikou a Európskou úniou,
   BERÚC DO ÚVAHY želanie strán zabezpečiť dosiahnutie a implementáciu cieľov a zásad DPS,
   SA DOHODLI TAKTO:
   Článok 1
   Bulharská republika a Rumunsko sú strany Dohody o partnerstve a spolupráci zakladajúcej partnerstvo medzi Európskymi spoločenstvami a ich členskými štátmi na jednej strane a Kazašskou republikou na strane druhej, ktorá bola podpísaná 23. januára 1995 v Bruseli a nadobudla platnosť 1. júla 1999 (ďalej len „dohoda“), a rovnako ako ostatné členské štáty prijímajú a berú na vedomie texty dohody, ako aj spoločných vyhlásení, korešpondencie a vyhlásenia Kazašskej republiky, ktoré sú pripojené k záverečnému aktu podpísanému v ten istý deň, a protokolu k dohode z 30. apríla 2004, ktorý nadobudol platnosť 1. júna 2006.
   Článok 2
   Tento protokol je neoddeliteľnou súčasťou dohody.
   Článok 3
   1.   Tento protokol schvaľujú spoločenstvá, Rada Európskej únie v mene členských štátov a Kazašská republika v súlade s ich vlastnými postupmi.
   2.   Strany si navzájom oznámia ukončenie príslušných postupov, ktoré sú uvedené v predchádzajúcom odseku. Schvaľovacie listiny sa uložia na Generálnom sekretariáte Rady Európskej únie.
   Článok 4
   1.   Tento protokol nadobúda platnosť prvým dňom prvého mesiaca nasledujúceho po dátume uloženia poslednej schvaľovacej listiny.
   2.   Do dátumu nadobudnutia jeho platnosti sa tento protokol vykonáva predbežne s účinnosťou od 1. januára 2007.
   Článok 5
   1.   Texty dohody, záverečného aktu a všetkých pripojených dokumentov, ako aj protokolu k dohode z 30. apríla 2004 sú vypracované v bulharskom i rumunskom jazyku.
   2.   Tieto texty sú pripojené k tomuto protokolu a sú rovnako autentické ako texty v iných jazykoch, v ktorých je vypracovaná dohoda, záverečný akt a pripojené dokumenty, ako aj protokol k dohode z 30. apríla 2004.
   Článok 6
   Tento protokol je vypracovaný v dvoch vyhotoveniach v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom, talianskom a kazašskom jazyku, pričom všetky znenia sú rovnako autentické.

      Съставено в Брюксел на шестнадесети ceптeмври две хиляди и осма година.
      Hecho en Bruselas, el dieciseis de septiembre de dos mil ocho.
      V Bruselu dne šestnáctého září dva tisíce osm.
      Udfærdiget i Bruxelles den sekstende september to tusind og otte.
      Geschehen zu Brüssel am sechzehnten September zweitausendacht.
      Kahe tuhande kaheksanda aasta septembrikuu kuueteistkümnendal päeval Brüsselis.
      'Εγινε στις Βρυξέλλες, στις δέκα έξι Σεπτεμβρίου δύο χιλιάδες οκτώ.
      Done at Brussels on the sixteenth day of September in the year two thousand and eight.
      Fait à Bruxelles, le seize septembre deux mille huit.
      Fatto a Bruxelles, addì sedici settembre duemilaotto.
      Briselē, divtūkstoš astotā gada sešpadsmitajā septembrī.
      Priimta du tūkstančiai aštuntų metų rugsėjo šešioliktą dieną Briuselyje.
      Kelt Brüsszelben, a kétezer-nyolcadik év szeptember havának tizenhatodik napján.
      Magħmul fi Brussell, fis-sittax-il jum ta’ Settembru tas-sena elfejn u tmienja.
      Gedaan te Brussel, de zestiende september tweeduizend acht.
      Sporządzono w Brukseli dnia szesnastego września roku dwa tysiące ósmego.
      Feito em Bruxelas, em dezasseis de Setembro de dois mil e oito.
      Întocmit la Bruxelles, la șaisprezece septembrie două mii opt.
      V Bruseli šestnásteho septembra dvetisícosem.
      V Bruslju, dne šestnajstega septembra leta dva tisoč osem.
      Tehty Brysselissä kuudentenatoista päivänä syyskuuta vuonna kaksituhattakahdeksan.
      Som skedde i Bryssel den sextonde september tjugohundraåtta.

      Совершено в городе Брюсселе шестнадцатого сентября две тысячи и восьмого года.

         За дьржавите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα κράτη μέλη
         For the Member States
         Pour les États membres
         Per gli Stati membri
         Dalīvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu Państw Członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         За государства-члены

         За Европейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Κοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspólnot Europejskich
         Pelas Comunidades Europeias
         Pentru Comunitatea Europenă
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         За Европейские Сообщества

         За Република Казахстан
         Por la República de Kazajstán
         Za Kazašskou republiku
         For Republikken Kasachstan
         Für die Republik Kasachstan
         Kasahstani Vabariigi nimel
         Για τη Δημοκρατία του Καζακστάν
         For the Republic of Kazakhstan
         Pour la République du Kazakhstan
         Per la Repubblica del Kazakistan
         Kazahstānas Republikas vārdā
         Kazachstano Respublikos vardu
         A Kazah Köztársaság részéről
         Għar-Repubblika tal-Każakstan
         Voor de Republiek Kazachstan
         W imieniu Republiki Kazachstanu
         Pela República do Cazaquistão
         Pentru Republica Kazahstan
         Za Kazašskú republiku
         Za Republiko Kazahstan
         Kazakstanin tasavallan puolesta
         På Republiken Kazakstans vägnar

         Зa Република Казахстан


title: Rozhodnutie Rady z 21. júna 1989, o uzatvorení tretieho dodatkového protokolu k dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky k spoločenstvu

text:
Dôležité právne oznámenie

|

31989D0434

Úradný vestník L 206 , 18/07/1989 S. 0010 - 0010

		Rozhodnutie Radyz 21. júna 1989,o uzatvorení tretieho dodatkového protokolu k dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky k spoločenstvu(89/434/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na jej článok 113,so zreteľom na návrh Komisie,keďže úplné oslobodenie od cla dovozov zo Španielska zo strany Nórskeho kráľovstva by uľahčilo obchodovanie medzi týmito dvoma krajinami;keďže dodatkový protokol k dohode medzi Európskym hospodárskym spoločenstvom a Nórskym kráľovstvom [1] v dôsledku pripojenia Španielskeho kráľovstva a Portugalskej republiky k spoločenstvu, podpísanej v Bruseli 14. mája 1973, nepredpokladá, že by Nórske kráľovstvo oslobodilo od cla tovar dovážaný zo Španielska;keďže je preto nevyhnutné schváliť tretí dodatkový protokol k uvedenej dohode s cieľom ustanoviť úplné oslobodenie od cla výrobkov dovážaných do Nórska zo Španielska, na ktoré sa vzťahuje táto dohoda,ROZHODLA TAKTO:Článok 1Tretí dodatkový protokol k dohode medzi Európskym hospodárskym spoločenstvom a Nórskym kráľovstvom v dôsledku pristúpenia Španielskeho kráľovstva a Portugalskej republiky k spoločenstvu sa týmto schvaľuje v mene spoločenstva.Text protokolu je pripojený v rozhodnutí.Článok 2Predseda Rady predloží oznámenie, ktoré ustanovuje článok 3 protokolu [2].Článok 3Toto rozhodnutie nadobúda účinnosť v deň jeho uverejnenia v Úradnom vestníku Európskych spoločenstiev.V Bruseli 3. mája 1989Za RadupredsedaP. Solbes[1] Ú. v. ES L 171, 27.6.1973, s.2.[2] Generálny sekretariát Rady uverejní deň nadobudnutia platnosti protokolu v Úradnom vestníku Európskych spoločenstiev.--------------------------------------------------